Foto: Depositphotos Tojikiston Ichki ishlar vazirligidan xabar berishlaricha, mamlakatda yuz bergan yo‘l-transport hodisasi oqibatida yetti kishi halok bo‘ldi va besh nafar inson jarohat oldi. Bu haqda RIA «Novosti» xabar bermoqda. Ta’kidlanishicha, hodisa Tojikiston sharqida joylashgan Laxsh tumanida 30 sentabr kuni kechki soatlarda yuz bergan. Mahalliy fuqarolardan iborat bo‘lgan guruh yuk mashinasida daladagi ish - kartoshka terishdan qaytayotgan bo‘lgan. «Haydovchi boshqaruvni yo‘qotgan, mashina avvaliga jarlikka, so‘ng daryoga quladi», - deyiladi xabarda. Eslatib o‘tamiz, avvalroq Tojikistonda yuz bergan YTH oqibatida O‘zbekiston fuqarosi halok bo‘lgandi.